runetrust/blame-folketinget-dk huggingface dataset:
Mette Frederiksen (S), 2023-01-19:
Men jeg mener ikke, det er en korrekt udlægning, at vi er i gang med at ødelægge paradigmeskiftet.
For der er et grundlæggende princip om, at man, hvis man har behov for beskyttelse og man opnår det i Danmark, så kan få det, og på et tidspunkt skal man rejse tilbage.
Det mener jeg er et vigtigt og et gældende princip.
Det, vi siger med regeringsgrundlaget, er, at de grundlæggende regler på udlændingeområdet består.
Når vi har så stramme regler, som vi har, kan der være nogle uhensigtsmæssigheder, der kan være nogle mennesker, der kommer i klemme – det tror jeg også Danmarksdemokraterne har sagt, f.eks. hvad angår familiesammenføring, hvis jeg har lyttet rigtigt – og så skal man kunne kigge på det.
Men man skal jo kigge på det på en sådan måde, at man netop ikke ødelægger det, der er princippet, og det har vi ikke nogen intention om at gøre.
Det er noget af det – hvis jeg må være ærlig – som man en gang imellem godt kan blive en lille smule træt af i politik.
Hvis man bare lytter til det her indlæg, hører de udfordringer, der er med kapacitet i kriminalforsorgen, kun til den seneste valgperiode, men det er jo ikke rigtigt.
Der har været kapacitetsproblemer, så længe jeg kan huske.
Så længe jeg kan huske, har der været kapacitetsproblemer.
Det er blevet værre, og noget af det skyldes jo ikke alene kapaciteten, men også, at der er sket en forråelse blandt nogle af de mest kriminelle, hvilket udgør en udfordring for de mennesker, der er ansat i kriminalforsorgen.
Skiftende regeringer har ikke til fulde løst kapacitetsproblemet.
Jeg synes, man må sige, at den tidligere regering har taget en række initiativer, eksempelvis med fængselspladser i Kosovo, som man egentlig bør kvittere for og bakke op om i stedet for det modsatte.
Men som jeg sagde før, kan det jo ikke være kapaciteten, der bestemmer vores retspolitik, og derfor er det regeringens forslag, regeringens ønske og regeringens ambition at lave en egentlig strafreform, som jeg så vil håbe, at Det Konservative Folkeparti vil indgå i forhandlinger om.
Mai Mercado (KF), 2023-01-19:
Men statsministeren kan ikke skyde det her ansvar fra sig.
Det er sådan, at inden for bare de sidste par år er sagsbehandlingstiden for varetægtsfængslede, som sidder og venter på, at deres sag kommer for retten, mere end fordoblet.
Og det er sket, mens statsministeren har været statsminister.
Derfor spørger jeg bare igen, for jeg fik ikke noget svar på mit spørgsmål: Hvordan vil statsministeren her og nu rette op på de forhold, inden nye initiativer bliver tilvejebragt – initiativer, som regeringen har ønske om i sit regeringsgrundlag?
Mette Frederiksen (S), 2023-01-19:
Det er jo lidt frisk af et parti, der ikke ønsker at gå i regering og tage ansvar, så at skyde på de partier, der faktisk går i regering og tager ansvar.
Vi kan kun løse de problemer, der er med kapacitet og med ventelister, tror jeg, hvis vi laver en strafreform, der går hele vejen.
Det er ikke nok at kigge på fængselspladser, det er heller ikke nok at kigge på en ny uddannelse, og det er ikke nok at kigge på arbejdsmiljø, selv om det er elementer, som er vigtige, og som jeg mener vi skal arbejde videre med; vi bliver nødt til at kigge hele vejen rundt, fordi det er hele kæden, der så at sige er udfordret.
Det er det, vi ønsker at lægge ind i en strafreform, og jeg vil foreslå, at vi samarbejder om den.
Pelle Dragsted (EL), 2023-01-19:
I politik er det jo helt okay at være uenig.
Det er det, det handler om.
Men jeg synes, at uanset hvad man mener, bør man være ærlig, og det er regeringen og statsministeren ikke i diskussionen om store bededag.
Man var ikke ærlig under valgkampen, hvor man behændigt glemte at fortælle befolkningen, at man ville snuppe en forårsfridag fra dem.
Og jeg synes heller ikke, at statsministeren er ærlig, når hun igen og igen har gentaget den samme påstand, nemlig at hvis vi ikke afskaffer den her fridag, er alternativet enten at skære i velfærden eller at hæve skatterne massivt.
Og vi har hørt det igen her i talen i dag: Uden det her fridagstyveri er der ingen sikkerhed.
Men det passer ikke, statsminister, for der er jo en anden mulighed for at skaffe de samme penge, som regeringen finder ved at snuppe en forårsfridag fra danskerne, og det er ovenikøbet et alternativ, som jeg tror de fleste danskere ville foretrække, nemlig at droppe de skatterabatter, som også er en del af regeringsgrundlaget.
Jeg beder bare om et helt enkelt ja eller nej til det spørgsmål.
Mette Frederiksen (S), 2023-01-19:
Selvfølgelig kan du da prioritere anderledes.
Ja, det kan man godt.
Men hvordan finansierer vi så psykiatrien?
Hvordan finansierer vi lønløftet i den offentlige sektor?
Det er jo det, der er problemet.
For jeg synes, at det, der er vores udfordring, er, at selv på et tidspunkt med historisk høj beskæftigelse – det havde vi for kort tid siden – lav ledighed og god, sund, stærk dansk økonomi har vi stadig væk ikke et reelt råderum til at udvikle vores samfund.
Men selvfølgelig kan du da lave en anden skattepolitik.
Det siger sig selv.
Pelle Dragsted (EL), 2023-01-19:
Men jeg synes, at statsministeren igen svarer udenom.
For lige nu taler vi om de her 2,5 mia. kr., som regeringen skaffer med det her lovforslag, man har fremlagt.
Og jeg peger på, at de her 2,5 mia. kr. kunne man skaffe, hvis man lod være med at give virksomhedsarvinger skatterabatter.
Det er jo f.eks. LEGO-familiens arvinger, der får en skatterabat på næsten 13 mia. kr.
Det er Holchfamiliens arvinger, som får 4 mia. kr.
Det er Danfossfamiliens arvinger, som får 800 mio. kr.
Og mit spørgsmål vil være: Når nu statsministeren mener, at vi mangler penge i kassen for at kunne gennemføre de her initiativer, hvorfor har statsministeren så råd til at bruge penge på den type skattelettelser?
Mette Frederiksen (S), 2023-01-19:
Men sådan kunne man blive ved, for så ville nogen jo kunne sige til Enhedslisten: Hvorfor vælger man at sætte kontanthjælpen op for nogle?
Det er jo en prioritering, som Enhedslisten ønsker at foretage.
Og så kunne vi jo blive ved.
Det var derfor, jeg sagde det før i min replik meget direkte: Vi har selvfølgelig overvejet forskellige finansieringsmuligheder, og der er altid et valg; der er altid også en anden vej at gå.
Vi er landet på det, vi i virkeligheden synes er det mest solidariske, nemlig at alle giver et bidrag.
Og så må jeg bare allerede nu varedeklarere, om man vil, at det her jo ikke er den sidste reform, for selv om vi gør det her, mangler der stadig væk penge til forsvaret og til en række andre prioriteter.
Så vi er kun lige gået i gang, det er mit bedste bud, altså ikke med helligdage – rolig, rolig, rolig.
Inden vi går i breaking: Der er kun et forslag om én.
Men vi kommer da til at lave andre reformer.
Og hvis ikke man vil det, ja, hr. Pelle Dragsted, så er man nok i virkeligheden heller ikke helt ærlig over for danskerne, for så bliver velfærdssamfundet bare ringere og ringere, og hvem egentlig betaler prisen for det?
Det er i hvert fald ikke de bedst velstillede i samfundet.
Jeg er utrolig glad for den aftale – jeg syntes, det var et fantastisk øjeblik, og jeg vil gerne kvittere for, at en række partier dér jo tog ansvar, og at nogle andre partier i øvrigt efterfølgende tilsluttede sig.
Og jeg vil også give stor ros til SF.
Jeg ved godt, også med partiets historik, at det at sige, at der skal bruges 2 pct. af bnp på forsvaret, jo ikke nødvendigvis er den letteste beslutning.
Jeg tror, at man umiddelbart befandt sig bedre i den grønne del af aftalen, som også var vigtig, men her løftede SF et stort ansvar.
Så må jeg sige, at kigger man på det skriftlige materiale, der ligger til grund for det nationale kompromis, så indgår der i det, at aftalen ikke er fuldt finansieret.
Vi kom et meget, meget langt skridt på vejen med en underskudsfinansiering på de 0,5 pct., men vi vidste godt dengang, at hvis man skulle leve op til målsætningen om de 2 pct., ville det kræve, at man kom op på de 0,7 pct., og det var faktisk ikke det, vi aftalte.
Anne Valentina Berthelsen (SF), 2023-01-19:
Så er der noget, der har ændret sig i mellemtiden, eller udtrykte statsministeren sig upræcist på daværende tidspunkt?
Mette Frederiksen (S), 2023-01-19:
Jamen altså, med det nationale kompromis træffer vi jo beslutninger, der får os ganske langt.
Men som jeg sagde det før, er det sådan, at hvis man kigger på det skriftlige materiale, kan man se, at vi, da vi laver det nationale kompromis, godt ved, at vi ikke er i mål.
Men med regeringsgrundlaget lægger vi jo en ting ovenpå, nemlig at vi fremrykker tidspunktet, som så gør finansieringsopgaven endnu større.
Peter Skaarup (DD), 2023-01-19:
Tak til statsministeren for nogle fine svar her hen mod slutningen af debatten.
Men okay, nu er det nu, og så stiller vi nogle spørgsmål, og jeg synes, at det, som statsministeren svarede til fru Susie Jessen, ligesom kræver en opfølgning.
Og vi kunne godt tænke os at høre, om statsministeren kunne uddybe, om statsministeren ikke er enig i det, som ministeren for området, nemlig udlændinge- og integrationsministeren, sagde i valgkampen, nemlig at der ikke var grund til at ændre ved paradigmeskiftet og hjemsendelsespolitikken fra Socialdemokratiets side.
Er statsministeren enig i, at det skal vi stadig væk holde fast i?
Mette Frederiksen (S), 2023-01-19:
Men der er jo også en mulighed for i den her situation at bede alle danskere om at bidrage noget mere i stedet for kun udvalgte grupper.
Og jeg synes jo sådan set i al beskedenhed, at det er det, der er charmen, om man vil, ved det her forslag, nemlig at vi siger til hinanden, at i den her situation arbejder vi alle sammen 1 dag mere.
For selvfølgelig vil man kunne finde nogle forslag, hvor det er nogle mindre grupper, der så skal betale hele prisen, men vi kunne jo også vælge at gøre det i fællesskab, hvad jeg sådan set synes ville understrege, hvad det er for en særlig situation, vi er i.
Jeg tror også, det ville være godt at få nogle pengebeløb på, og jeg vil bare sige, at når vi vælger at donere vores artilleri til Ukraine nu, så betyder det, at vi skal ud og købe nyt til Danmark.
Og et helt splinternyt artillerisystem, eller det antal artillerisystemer, koster rigtig mange penge – rigtig mange penge.
Og dem skal vi finde i fællesskab.
For vi skal jo bidrage med våben til Ukraine, og vi skal også kunne forsvare os selv.
Så med den beslutning, Folketinget har truffet i dag, venter der en ny regning.
Og den er stor.
Anne Valentina Berthelsen (SF), 2023-01-19:
Tak til statsministeren for en fin tale.
En ting, som vi i SF jo er fuldstændig enige med regeringen om, er behovet for at styrke dansk forsvar og tage ansvar for vores alle sammens sikkerhed, og det er jo også derfor, vi står bag aftalen om at bruge 2 pct. af bnp til vores forsvar og den finansiering, som vi aftalte på daværende tidspunkt.
Nu kan jeg så forstå, at regeringen mener, at den aftale, vi lavede i marts, er underfinansieret, og at der er en manko fra 2030 og frem på 6 mia. kr.
Det undrer os en lille smule, for det var ikke vores opfattelse under forhandlingerne, og statsministeren sagde da også selv på pressemødet om aftalen den 7. marts, at det betød, at der ikke umiddelbart var behov for at spare andre steder, når nu vi lavede den her underskudsfinansiering på 0,5 pct.
Så jeg vil høre statsministeren, om hun kan forklare mig, hvad det er, der er sket i mellemtiden.
Jeg opfatter store bededagsforslaget som en besparelse.
Søren Pape Poulsen (KF), 2023-01-19:
Jeg synes kun, det er godt, hvis vi får det for en dag for hele befolkningen, hvad det også betyder i økonomi, altså den indsats, vi yder, og det tror jeg sådan vi kunne have en fælles interesse i faktisk at vise, altså hvad det egentlig er, man donerer, for så er det de og de våben, og jeg tror, det er de færreste danskere, der tænker: Nå, men de raketter koster sådan cirka det og det.
Det synes jeg faktisk ville være godt, for det er et godt eksempel.
Jeg er da enig i, at vi skal finde mange penge, og der er blevet talt meget om, at man skal tage upopulære beslutninger og man skal have mod.
Jeg tror på, at vi er mange herinde, der er i stand til at komme med forslag, når modet slipper op herovre.
Så bare sig til, vi er klar.
Man kunne lave en mindre regulering som under Thorning og Corydon på f.eks. nogle overførselsindkomster og su.
Det kunne ifølge de tal, jeg har, give 9.000 i arbejdsudbud og over 3 mia. kr.
Karsten Hønge (SF), 2023-01-19:
År efter år ser vi jo frem til at høre hr. Sjúrður Skaales taler i Folketinget.
Jeg vil også starte med at sige tillykke til hr. Sjúrður Skaale og Javnaðarflokkurin, der jo netop på Færøerne formår at danne en centrum-venstre-regering, også med SF's søsterparti Tjóðveldi.
Så virkelig tillykke med det.
Den tidligere regering syntes vi med god grund var meget kritisk over for især den ansvarlige for udenrigsanliggender, Jenis av Rana.
Det var en risikabel udenrigspolitik, der insisterede på at placere Færøernes ambassade i Jerusalem, og som i øvrigt var en udpræget homofob.
Det kastede skygger over Færøerne, og det kastede skygger over rigsfællesskabet.
Men det, som jeg vil spørge ind til i den retning, er lidt det, som jeg også spurgte ind til hos vores grønlandske kolleger, nemlig at statsministeren for et par dage siden sagde: Vi står foran en ny epoke i rigsfællesskabets udenrigspolitik.
Så konkret: Hvor langt er man kommet med at udarbejde en Arktisstrategi fra færøsk side?
Sjúrður Skaale (JF), 2023-01-19:
Det har jeg ikke det helt klare svar på, men jeg ved, at man har arbejdet med det.
Det, at kongeriget som helhed ikke har en Arktisstrategi, skyldes ikke, at man venter på Færøerne, som jeg har forstået det.
Karsten Hønge (SF), 2023-01-19:
Jeg tror, at hr. Sjúrður Skaale mente, at vi venter på Grønland.
Kunne hr. Sjúrður Skaale sige et par ord om, hvad man fra færøsk side mener sådan en arktisk strategi skulle indeholde?
Sjúrður Skaale (JF), 2023-01-19:
Det er jo igen et meget, meget åbent og stort spørgsmål.
Det er utrolig svært at sige noget som helst om for at sige det, som det er, selv om jeg har beskæftiget mig meget med det, så længe en kæmpestor del af det geografiske Arktis er uden for det diplomatiske samarbejde.
Men at få nogle kanaler, få en eller anden forbindelse, få en eller anden orden, så vi ikke har en kæmpestor del af Arktis, som er helt uden for, er meget vigtigt.
At man forsøger at få et samarbejde med Rusland i nord, selv om man er i krig med samme land i syd, er simpelt hen en nødvendighed for at få det til at fungere.
Sólbjørg Jakobsen (LA), 2023-01-19:
Tak for ordet, og tak for ordførertalen.
Jeg har fået en besked i dag om, at ordførerens partis ungdomsparti har meddelt, at de vil lave en kampagne, hvor man tager fuldstændig afstand fra NATO og ikke vil samarbejde med NATO overhovedet.
Derfor er det nærliggende for mig at spørge: Er ordføreren og ordførerens moderparti til det her ungdomsparti enige i det?
Sjúrður Skaale (JF), 2023-01-19:
Selv tak.
Det er jeg ikke i tvivl om vi kan.
De fleste områder er selvfølgelig overtaget, men de områder, som ikke er overtaget, f.eks. retsområdet, er det vigtigt, vi samarbejder om også, og det har jeg indtryk af man er villig til fra regeringens side, så det tror jeg også vil gå.
Sólbjørg Jakobsen (LA), 2023-01-19:
Tak for opklaringen.
Jeg havde ikke forventet andet, men tænkte, at det var fint lige at få helt på plads.
Dernæst vil jeg spørge: Hvad er ordførerens holdning til store bededag?
Sjúrður Skaale (JF), 2023-01-19:
Nu er det så heldigt, at der er 89 medlemmer i det her Ting, som er valgt i Danmark af de danske skatteydere, de danske arbejdere, og som står bag det forslag om at fjerne den som en fridag, og der er 85 eller 86, som er imod.
Det vil sige, at min stemme ikke bliver afgørende, så jeg slipper for at tage stilling til denne rent interne danske sag.
Brigitte Klintskov Jerkel (KF), 2023-01-19:
Tak, og tak for talen, og tillykke med genvalget til Folketinget.
Jeg vil også gerne kvittere for talen ved at sige, at det altid er enormt festligt, når ordføreren går på talerstolen, så tak for det.
Så kunne jeg egentlig godt tænke mig at høre sådan lidt mere konkret, om ordføreren har nogle forslag til, hvordan vi ligesom kan styrke samarbejdet i rigsfællesskabet mellem Danmark, Færøerne og Grønland.
Sjúrður Skaale (JF), 2023-01-19:
Ja, det var ligesom det samme åbne spørgsmål, jeg har fået før, men lad mig så vende blikket et andet sted hen, og det gælder forsvaret.
Der skal laves meget, meget store investeringer i forsvaret.
Man skal jo øge udgifterne med vel ca. 18 mia. kr. om året.
At det sker i en tæt dialog mellem alle rigsfællesskabets tre lande, vil være meget vigtigt.
Det er også helt fair og helt rimeligt, at man gør det – det gør alle lande.
Så en dialog om det vil være meget, meget gavnlig.
Brigitte Klintskov Jerkel (KF), 2023-01-19:
Vi tager meget gerne en dialog omkring det i Det Konservative Folkeparti, og jeg vil egentlig også gerne, ligesom jeg gjorde med den forrige ordfører, invitere ordføreren på en kop kaffe, og så kan vi tage en snak om, hvordan vi kan styrke samarbejdet i rigsfællesskabet inden for forskellige områder – klimaet, forsvaret osv.
Sjúrður Skaale (JF), 2023-01-19:
Det er ærgerligt, at der kommer en politiker herind, som forstår færøsk, for så kommer de helt kritiske spørgsmål.
Det er jeg selvfølgelig ikke enig i, og det er moderpartiet heller ikke enige i.
Det er der ikke et eneste socialdemokratisk parti i hele Europa der er enige i.
Hvert eneste socialdemokrati i hele Europa går et hundrede procent ind for NATO.
Det svenske socialdemokrati ønsker at melde Sverige ind i NATO.
NATO er noget, som vi socialdemokratiske partier i hele Europa bakker op om et hundrede procent.
Kris Jensen Skriver (S), 2023-01-19:
Jeg siger tak for svaret.
Jeg ser frem til et godt samarbejde i den her periode, og jeg tror på, at vi kan få udviklet vores samarbejde yderligere –
tak for det.
Aaja Chemnitz (IA), 2023-01-19:
Mange tak.
Jeg ved, der er mange kolleger herinde, som har skrevet under på et papir, hvor de ønsker tillykke med den første flotte tale.
Så også herfra skal der lyde et stort tillykke.
Og så ser jeg frem til samarbejdet.
Vi har jo samarbejdet om Sjómaq, og jeg glæder mig også til, at vi kan udfolde det samarbejde, der generelt er.
Ordføreren var inde på det her med, at Færøerne er et usikkert tredjeland, og jeg kunne godt tænke mig at bede ordføreren uddybe, hvad kan vi gøre ved det, for det er også noget af det, vi oplever i Grønland.
Og vi har et meget konkret eksempel i Grønland, som er, at man inden for sundhedsvæsenet er nødt til at sende patientmapper med patienterne fra Grønland til Danmark fysisk; man kan ikke bare sende det elektronisk, ikke alene fordi man ikke har de samme systemer, men også fordi man ikke har den her persondatalovgivning på plads.
Og det er jo et ansvar, som Folketinget har.
Jeg kunne godt tænke mig at høre, hvad ordføreren siger til det.
Anna Falkenberg (SP), 2023-01-19:
Jeg synes jo, det ville være oplagt, at man udvider det samarbejde, der allerede er.
Det skal selvfølgelig ske i tæt samarbejde med udvalgene på Færøerne og i Grønland, og tage højde for, hvordan de ser sig selv i arbejdet.
Der er selvfølgelig nogle ting, der også lige skal gøres bedre på Færøerne, men jeg ser for mig, at vi får sådan en bred forankring og implementering af kongerigets brede udenrigs- og sikkerhedspolitik.
Christian Friis Bach (RV), 2023-01-19:
Tak for det.
Først tillykke til fru Anna Falkenberg med det flotte valg, og tak for de gode samtaler, vi allerede har haft, og for en god og ærlig tale, også om de svære konsekvenser, som krigen i Ukraine jo også haft for Færøerne – de svære valg, som Færøerne står over for.
Det var også en god tale med positive forslag, herunder handelsaftalen med EU.
Fra min tidligere periode som færøordfører husker jeg jo et godt samarbejde omkring grænsehindringer med ordførerens forgænger og gode bedstefar, hr. Edmund Joensen, som jo var rejsende i en liste med konkrete grænsehindringer, der skulle fjernes, og det arbejdede vi sammen om.
Jeg vil blot høre fru Anna Falkenberg, hvor meget der er tilbage på den liste, og hvilke grænsehindringer vi skal have fokus på og fjerne i det samarbejde, vi jo gerne vil styrke mellem Færøerne og Danmark.
Anna Falkenberg (SP), 2023-01-19:
Jeg glæder mig også til et kommende samarbejde med fru Aaja Chemnitz.
Først og fremmest – som jeg også lagde vægt på i min tale – er det lidt tungt juridisk, og Færøerne er ikke et usikkert tredjeland som sådan, men det er det i forhold til visse databeskyttelsesregler.
Og som jeg har forstået den lovgivning, der er lavet i EU-regi, er det det, som så gør, at Færøerne står uden for.
Og det er selvfølgelig meget uheldigt.
Vi oplever oftere og oftere, at der er lovgivning, der kommer fra f.eks. EU, hvor Færøerne og sandsynligvis også Grønland kommer til at stå uden for, hvor de andre europæiske lande egentlig har en mere synkroniseret lovgivning, end hvad man har fra Færøerne og Grønlands side.
Det synes jeg er uheldigt, og det er noget, vi bør kigge på i fællesskab.
Aaja Chemnitz (IA), 2023-01-19:
Mange tak.
Det er der enighed om, vil jeg sige herfra.
Noget, man taler om i Arktis, er jo også »food on the move«, og ordføreren var jo også inde på det her med, at der f.eks. er forskellige arter i havet, som ændrer sig – også på grund af klimaforandringerne.
I Grønland oplever vi f.eks. at have tun og makrel, hvilket vi aldrig nogen sinde har haft før.
Så det skaber jo nogle nye muligheder, men også nogle nye udfordringer.
Jeg kunne godt tænke mig at høre, hvad ordføreren har af oplevelser fra Færøerne omkring det.
Anna Falkenberg (SP), 2023-01-19:
Det er det samme, der sker på Færøerne, nemlig at klimaforandringerne gør, at der er fiskebestande, der flytter rundt i farvandene.
Og vi har også fisketyper i dag, som vi ikke har haft før i tiden.
Men der vil jeg altså gerne nævne noget, vi kan gøre i fællesskab for at blive klogere på det og de virkninger, der er, og det er at forske mere i vores havstrømme.
Min forgænger, hr. Edmund Joensen, gjorde meget ud af, at vi faktisk udfører fælles forskning i vores hav og vores klima og i, hvad klimaforandringerne har af indvirkning på vores havstrømme.
Jens Meilvang (LA), 2023-01-19:
Jeg vil også sige tak for en rigtig god tale.
Ordføreren var selv inde på fiskeriaftalen med Rusland.
Det er en aftale, som jeg finder noget problematisk.
Danmark har i dag med det seneste bidrag brugt omkring 5,6 mia. kr. på at støtte det ukrainske folks frihed, samtidig med at Færøerne så indirekte finansierer modparten.
Tænker ordføreren, at Færøerne har afsøgt alle andre muligheder end at indgå fiskeriaftaler med Rusland?
Anna Falkenberg (SP), 2023-01-19:
Som sagt i min tale er det ikke, fordi jeg skal stå her og forsvare aftalen.
Der har været nogle forhold, der har gjort, at det har været svært at træffe beslutningen i god tid, bl.a. på grund af to valg.
Det er ikke, fordi det skal være en undskyldning, men det er en realitet.
Vi har på Færøerne som sagt haft en stor eksport til Rusland, som er nærmest ingenting i dag.
Så vi har lidt meget på grund af det, der er sket ude i verden, og vi har også ydet vores til ikke at bistå Rusland mere end nødvendigt.
Det er sådan det overordnede, jeg gerne vil sige til det.
Men der er selvfølgelig nogle ting, der kan gøres bedre; det er vi helt enige om.
Jens Meilvang (LA), 2023-01-19:
Jeg siger bare tak for svaret.
Kris Jensen Skriver (S), 2023-01-19:
Tak for det.
Og tak til ordføreren for indlægget og den gode fortælling.
Jeg deler selvfølgelig ordførerens analyse og konklusion i forhold til dannelsen af den brede regering, og jeg vil gerne kvittere for den del af det også.
Jeg vil også gerne kvittere for, at ordføreren bidrager til nogle gode grin og en god stemning i salen her sidst på dagen – det er jo befriende.
Jeg vil først og fremmest sige tillykke med det flotte valg for jeres parti på Færøerne den 8. december og med jeres nye regering.
Vi har altid haft et rigtig stærkt og godt samarbejde mellem Færøerne og Danmark i rigsfællesskabet, og i den forbindelse vil jeg gerne spørge, hvordan ordføreren mener at vores to nye regeringer sammen kan udvikle fællesskabet mellem Færøerne og Danmark yderligere i respekt for hvert lands identitet og kultur.